title: Michel Onfray
text: Bak 2002 artfira ke Front National lugavaronokevafo pako kal toleaf siluk ke taneagadesikafa libura koe Franca va in tcalapar. Va Anamtavesa Ristula griflir aze va Sanefa Kotla ke Caen redur lize kali 2018 gader ise vezur. Kan bata kotla nuyafa is fastafa, va vansara va grupera djutumantar enide francafe sane gu saneevajafa trakura di zo aranamar. Inafa trakopafa tavera vergumveltkirafa gu « Volizva ke trakopa » va tcederapa kakeved ise kan olyak dere zo amuzed. Michel Onfray vanpir kanacaf korobik nume va awira dene olyak ik sumewisiki jonkar. Va gaderopafa atatcera paker, godjon ruyeson va kevnuyotevafa kotirkara.